KS Daily View 23 มิ.ย. .2022
23 มิถุนายน 2565

KS Daily View 23.06.2022 > คาดหุ้นโลกแกว่งตัว แนวรับที่ 1535 จุด / ยังแนะหุ้นกลุ่มโรงไฟฟ้า ส่งออกอาหาร, Anti Commodity SET คาด 1560-1570 จุด หุ้นแนะนำวันนี้ GFPT
ต่างประเทศ :  2 ประเด็นที่ตลาดให้น้ำหนักเมื่อวานคือ 1.)ถ้อยแถลงนโยบายการเงินและภาวะเศรษฐกิจสหรัฐรอบครึ่งปีของ Fed Chair Powell ต่อหน้าคณะกรรมาธิการวุฒิสภาเมื่อคืน สรุปใจความสำคัญ คือ “เศรษฐกิจสหรัฐยังคงแข็งแกร่งและสามารถรองรับการปรับขึ้นอัตราดอกเบี้ยตามแผนได้”  และ มีความเป็นไปได้ที่เศรษฐกิจสหรัฐจะเกิด Recession ซึ่ง Fed ไม่ได้อยากให้เกิดขึ้น   โทนการแถลงประธาน Fed เมื่อคืนถือว่ากลางๆ และไม่ได้ส่งสัญญาณเร่งใช้นโยบายการเงินไปมากกว่าคาด (โดยคาดการณ์ดอกเบี้ยสหรัฐอิงจากการประชุม Fed ที่เหลือในปีนี้อีก 4 ครั้ง คือ รอบ ก.ค. รอบ ก.ย., พ.ย. และ ธ.ค. ล่าสุด ตลาดปรับคาด Fed จะขึ้นดอกเบี้ย 50 : 50 : 75 bps KS เชื่อว่าตลาดได้ Price In ไปในราคา  2.)ความกังวลเศรษฐกิจโลกจะเข้าสู่ภาวะถดถอย(Recession) ตามที่ KS แนะนำมาตลอดคือ ให้เลี่ยงและชะลอลงทุนใน Sector ที่อิง กลุ่ม Global Play อาทิ กลุ่มพลังงาน,ปิโตรเครมี, กลุ่มยานยนต์)    โดยในช่วงที่เหลือของสัปดาห์นี้ KS ประเมินไม่ได้มี Event อะไรเป็นพิเศษหลังประธาน Fed แถลง แต่ยังเชื่อว่าประเด็นความกังวล Recession ยังมีน้ำหนักและมีผลต่อการลงทุนต่อสินทรัพย์แต่ละประเภทต่างๆในช่วงที่เหลือของเดือนนี้ 
1.) ตลาดหุ้น : ฝั่งพัฒนาแล้วสหรัฐเมื่อคืนปรับลงทั้งดัชนี Dow jones  -0.15%DoD, ดัชนี S&P-0.13%, Nasdaq -0.15%)  KS ประเมินว่าวันนี้ตลาดหุ้นเอเซียมีโอกาสแกว่งตัว Sideway
2.) อัตราผลตอบแทนพันธบัตร : เงินไหลเข้าพันธบัตรจากความกังวล recession ที่เพิ่มขึ้น ทำให้ Bond Yields เริ่มพักฐาน ล่าสุด Bond Yields สหรัฐปรับลงแรงหลุด Low ลงต่อ โดย อายุ 2 ปี และอายุ 10 ปี  ลงมาอยู่ที่  3.06% และ 3.16% จากเมื่อวาน อยู่ที่ 3.175% และ 3.28% ตามลำดับ ประเมินเป็น Sentiment ลบต่อหุ้น BLA แต่จะบวกต่อหุ้นกลุ่มการเงิน(Finance) ที่ราคาหุ้นถูกกดดัน อาทิ SAWAD, MTC, TIDLOR ฯลฯ  อีกฝั่งนึงคือ  US 10-2 Year Treasury Yield Spread ขยับขึ้นมาอยู่ที่ 10 bps จากก่อนหน้าใกล้ 0 
3.) อัตราแลกเปลี่ยน : ค่าเงิน Dollar ยังแกว่งตัวออกข้าง ล่าสุดอยู่ที่ 103.9 จุด กดดันค่าเงินบาทแข็งค่าช่วงสั้น แต่ทิศทางโดยรวมยังอ่อนค่า ยืนเหนือ 35 บาท อยู่ที่ 35.3 บาท KS ประเมินแนวโน้มเงินบาทยังอ่อนค่า  ถือเป็น Sentiment จะบวกต่อหุ้นส่งออก  (จากการศึกษา เงินบาทที่อ่อนค่าทุก 1 บาทจะส่งผลบวกต่อ Bottom line โดย SVI +25%, KCE, ASIAN +15%, TU +8%, GFPT +1% แต่กลุ่มโรงไฟฟ้าจะกระทบ คือ BGRIM -9.9%, EGCO -8.4%)  โดย  KS แนะนำเน้นไปที่กลุ่มส่งออกอาหาร อาทิASIAN,TU, GFPT, CPF
4.) ราคาสินค้าโภคภัณฑ์ :หลายสินค้าปรับลงแรง และแนวโน้มเป็นขาลง ทั้งราคาน้ำมัน Brent, แก็สธรรมชาติ, อลูมิเนียม  น้ำตาล ฯลฯ(หากนับจาก High ล่าสุดของปี น้ำมันปรับลงรวม 12.2%, แก็สธรรมชาติปรับลงรวม 29%, อลูมิเนียมปรับลงรวม 37%) จากความกังวลฝั่ง Demand จะชะลอจาก(Recession)    KS ประเมินเป็นSentiment บวกต่อหุ้นในกลุ่ม Anti Commodity  อาทิ กลุ่มโรงไฟฟ้า GPSC, BGRIM, PTG, SCGP,EPG แต่เป็นลบต่อหุ้น PTT, PTTEP, KSL ฯลฯ แนะนำชะลอลงทุน
กลยุทธ์การลงทุน :  ปัจจัยในประเทศไม่ได้มีอะไรใหม่ หลักๆยังเป็นปัจจัยภายนอกทำให้เกิดความผันผวน KS  ยังประเมินสัปดาห์นี้ดัชนีหุ้นไทยคาดแกว่งตัวในกรอบ 1,535 - 1,585 จุด  ยังแนะนำลงทุน  1.) กลุ่มโรงไฟฟ้า GULF, BGRIM,GPSC, CKP  2.) กลุ่ม Anti Commodity อาทิ  SCGP 3.)กลุ่มส่งออกอาหาร ASIAN, GFPT, CPF  4.)กลุ่มการเงิน อาทิ SAWAD, MTC แนะนำ Trading
มุมมองตลาดหุ้น  SET คาด 1560-1570 จุด หุ้นแนะนำ GFPT
Top pick :   GFPT(ราคาพื้นฐาน 16.3 บาท)  1.)เราแนะนำเก็งกำไร โดยมีเป้าหมายทางเทคนิคที่ 19.1 บาท   2.) เราคาดกำไร GFPT แข็งแกร่งต่อเนื่องในไตรมาส 2/2565 และดีขึ้นต่อๆ ไปจนถึงระดับสูงสุดในไตรมาส 3/2565 หนุนจากแนวโน้มที่สดใสของการส่งออก และราคาไก่ที่อยู่ในระดับสูง  3.)ได้ Sentiment บวกจากแนวโน้มเงินบาทที่ยังอ่อนค่า ล่าสุดยืนเหนือ 35 บาท โดยเงินบาทที่อ่อนค่าๆทุกๆ 1 บาทจะส่งผลบวกต่อ Bottomline บริษัท 1.5%
รายงานตัวเลขเศรษฐกิจ
วันพฤหัสฯ ติดตาม ดัชนี S&P Global Manufacturing PMI Flash ของเยอรมันเดือน มิ.ย. คาด 54 จุด (-1.5% MoM) S&P Global Manufacturing PMI Flash ของเยอรมันเดือน มิ.ย. คาด 53.9 จุด (-1.3% MoM) และถ้อยแถลงของ Fed Chair Powell ต่อสภาคองเกรส ตัวเลข Initial Jobless Claim ของสหรัฐฯ คาด 2.29 แสนคน ดัชนี S&P Global Manufacturing PMI Flash ของสหรัฐฯ เดือน มิ.ย. คาด 56.4 จุด (-1% MoM) ดัชนี S&P Global Service PMI Flash ของสหรัฐฯ เดือน มิ.ย. คาด 53.5 จุด (ทรงตัว MoM) และ Fed Bank Stress Tests
วันศุกร์ ติดตาม ตัวเลขเงินเฟ้อทั่วไปของญี่ปุ่น เดือน พ.ค. คาด +2.3% YoY ตัวเลข Retail sales ของอังกฤษคาด -0.9% MoM ตัวเลข Info Business Climate ของเยอรมัน เดือน มิ.ย. คาด 92.9 จุด (ทรงตัว MoM) ตัวเลข New home sales ของสหรัฐฯ เดือน พ.ค. คาด -1% MoM ตัวเลข Michigan consumer sentiment index Final เดือน มิ.ย. คาด 50.2 จุด (-14% MoM) และตัวเลข Michigan 5Y inflation expectation Final เดือน มิ.ย. คาด 3.3% (เทียบเดือนก่อนหน้าที่ 3.0%)
#KS #KSecurities #ลงทุน #Investment #KSTODAY